মালয়েশিয়া থেকে পাঠানো রোহিঙ্গা শরণার্থীদের জন্য ১ হাজার ৪৭২ মেট্রিক টন ত্রাণসামগ্রী নিয়ে ‘নটিক্যাল আলিয়া’ চট্টগ্রাম বন্দরে এসেছে। গতকাল বেলা ১১টায় বন্দরের সিসিটি জেটিতে জাহাজটি আসে। এসব ত্রাণসামগ্রী আনুষ্ঠানিকভাবে গ্রহণ করেন চট্টগ্রামের জেলা প্রশাসক সামসুল আরেফিন ও কক্সবাজার জেলা প্রশাসক মো. আলী হোসেন। ত্রাণসামগ্রীর মধ্যে রয়েছে চাল, চিনি, চা-পাতা ও ওষুধসহ বিভিন্ন পণ্য।